ร้านนี้เปิดใหม่มาสักแป๊บ อยู่ในโครงการ de marche ก็จอดรถตรงที่จอดรถโครงการได้เลย ตัวร้านก็เป็นกระจก ภายในเรียบง่ายมาก มีโต๊ะอยู่ประมาณ 6-7 โต๊ะค่ะ 

สั่งโจ๊กไข่เยี่ยวม้า เนื้อโจ๊กไม่ใช่แบบละเอียดๆนะคะ ยังเป็นเม็ดๆอยู่บ้าง แล้วแต่คนชอบนะคะ แต่รสชาติก็โออยู่ เค้าฉีกไก่เป็นเส้นๆใส่เข้าไปด้วย หอมกรุ่นดี โรยด้วยขิงซอยกับต้นหอม แต่ว่าไข่เยี่ยวม้ามันมีกลิ่นคาวๆหน่อยไม่ค่อยชอบค่ะ ราคาอยู่ที่ 95 บาทค่ะ

ปาท่องโก๋ แข็งไปหน่อย. เดาว่าอาจจะเกิดจากการทอดซ้ำค่ะ ราคา 50 บาทค่ะ 

ก๋วยเตี๋ยวหลอดสามสหาย มีไส้กุ้งสด หมูแดง กับตับหมู แต่ส่วนตัวไม่ทานเครื่องในเลยได้มาเป็นหมูแดง 2 แทนค่ะ. เราว่าก๋วยเตี๋ยวหลอดเค้ากลางๆนะคะ แป้งก็ไม่ได้เหนียมนุ่มขนาดนั้น แต่กุ้งเค้าก็สดดีเป็นตัวๆเลยค่ะ น้ำราดออกหวานหน่อย แต่ถ้าคนชอบทานหวานอาจจะติดใจ ส่วนหมูแดงสับเป็นชิ้นลูกเต๋า. เนื้อๆไม่มันมากค่ะ

เมนูที่โอที่สุดอยู่ที่บะหมี่แห้งหมูแดงเพิ่มเกี๊ยวกุ้งค่ะ เส้นนุ่มอร่อยกำลังดี เกี๊ยวกุ้งสดคำโต หมูแดงไม่มัน เสิร์ฟพร้อมน้ำซุปคล่องคอดีมากค่ะ 

แต่ติดเรื่องราคาเพราะราคาค่อนข้างสูงค่ะ บะหมี่นี่สนนราคาเกือบ 200 เลยนะคะ  แถมยังบวกเซอร์วิสชาร์ตกับบริการที่ไม่ค่อยคู่ควรเลย :(